Balatonföldvári Gyermekekért Alapítvány

8623 Balatonföldvár, Gábor Áron utca 1.

**Jegyzőkönyv**

Készült: A Balatonföldvári Gyermekekért Alapítvány kuratóriumának üléséről 2018. február 20-án 13:00 órától kezdődően a Calendula Gyógyszertár, 8617 Kőröshegy, Petőfi S. u. 102. szám alatti székhelyén

Jelen vannak: Bédayné Kádár Éva kuratóriumi elnök

 Németh Judit kuratóriumi tag

 Varga Éva kuratóriumi tag

Napirendi pontok:

1. Alapítványi esttel kapcsolatos teendők
2. AMV matematikaverseny nevezési díj
3. Varga Tamás matematikaversennyel kapcsolatos kérelem
4. Kalmár matematikaverseny nevezési díj.
5. Egyebek

Bédayné Kádár Éva elnök: köszönti a megjelenteket, megállapítja, hogy a kuratórium tagjai teljes létszámban jelen vannak, így a kuratórium határozatképes. Varga Éva kuratóriumi tagot kéri fel a jegyzőkönyv vezetésére.

1. Az idei évben esedékes Alapítványi Est megrendezésével kapcsolatban Kádár Éva kuratóriumi elnök felkéri Németh Judit kuratóriumi tagot, hogy koordinálja és felügyleje az iskolában az Alapítványi Est megszervezését. Ügylejen a kellő számú meghívó kiküldésére. Németh Judit Kuratóriumi tag megjegyzi, hogy az idén jótékonysági gyűjtést szerveznének az iskola játszóterének fejlesztésére. Ezt az Alapítványi Est keretein belül szeretné az iskola vezetése lebonyolítani. A kuratórium mindhárom tagja egyetért abban, hogy ezt csak jól elkülönítve lehet megtenni, a közönség figyelmét fel kell hívni a két különálló eseményre. Varga Éva javasolja, hogy legyen két különálló pénzgyűjtő gömb kihelyezve két külön cél végett. A kuratórium mindhárom tagja egyetért ezzel.
2. Németh Judit kuratóriumi tag javasolja, hogy a kuratórium saját hatáskörben támogassa az Alapműveleti Matematikaversenyen (AMV) résztvevő diákok nevezési díját 15.000 Ft értékben, amennyiben a tanulók az Alapítvány nevére szóló számlát tudnak bemutatni. A kuratórium tagjai a javaslatot egyhangúlag (3 igen, 0 nem, 0 tartózkodás) támogatják, a támogatás odaítéléséről döntenek.

Fentiek szerint a kuratórium meghozta **4/2018**. számú határozatát, mely szerint az Alapműveleti Matematikaversenyen résztvevő tanulók részvételi díjához az Alapítvány saját hatáskörben 15.000 Ft értékben hozzájárul, az Alapítvány nevére szóló számla alapján.

1. Az Alapítványhoz kérelem érkezett Mészáros Ágnestől. A Veszprémben megrendezésre kerülő Varga Tamás matematikaverseny országos döntőjére 1 fő tanuló jutott be. A tanulót személyautóval szállítják a helyszínre. ennek költségéhez kérik az Alapítvány támogatását. A kuratórium tagjai a kérelmet egyhangúlag (3 igen, 0 nem, 0 tartózkodás) támogatják, a támogatás odaítéléséről döntenek.

Fentiek szerint a kuratórium meghozta **5/2018**. számú határozatát, mely szerint a Veszprémben megrendezendő Varga Tamás matematikaverseny országos döntőjébe bejutott 1 fő tanuló személygépkocsi útiköltségét anyagilag támogatják, amennyiben a szükséges dokumentumokat, úgymint a gépkocsi forgalmi engedélyének és a befizetett Kötelező Felelősségbiztosítás csekkjének másolatát bemutatják.

1. Németh Judit kuratóriumi tag javasolja, hogy a kuratórium saját hatáskörben támogassa a Kalmár Matematikaversenyen résztvevő diákok nevezési díját 3.600 Ft értékben, amennyiben a tanulók az Alapítvány nevére szóló számlát tudnak bemutatni. A kuratórium tagjai a javaslatot egyhangúlag (3 igen, 0 nem, 0 tartózkodás) támogatják, a támogatás odaítéléséről döntenek.

Fentiek szerint a kuratórium meghozta **6/2018**. számú határozatát, mely szerint a Kalmár Matematikaversenyen résztvevő tanulók részvételi díjához az Alapítvány saját hatáskörben 3.600 Ft értékben hozzájárul, az Alapítvány nevére szóló számla alapján.

1. Egyebek napirendi ponthoz nincs felszólalás.

Egyéb aktuális ügy nem lévén a napirendi pontok megbeszélése után Bédayné Kádár Éva megköszöni a részvételt és az ülést bezárja.

Kőröshegy, 2018. 02. 20.

Bédayné Kádár Éva Németh Judit Varga Éva

 kuratóriumi elnök kuratóriumi tag kuratóriumi tag (jegyzőkönyv-vezető)